خاریجده یاشایان تورک‌لر و اقربا توپلولوق لار(ی.ت.ب) ایداره‌سی اوسترالیا-دا یئنی نوع کروناویروس (کووید-19) ایله موباریزه چرچیوه‌سینده تطبیق ائدیلن محدودیت‌لره گؤره ایشینی ایتیرن تورک طلبه‌لره مادی دستک تامین ائدیب.
ی.ت.ب موریلند تورک درنیی‌نین اوسترالیا-دا ایشله‌یه‌رک تحصیلینی داوام ائتدیرن، لاکین "کووید-19" تدبیرلری سببیله ایش سیز قالان تورک طلبه‌لره کؤمک اوچون حاضیرلانان "دیاسپور کووید-19 دستک و امکداش‌لیق پروقرامی" نا ائدیلن مراجعتینی قبول ائدیب.
ی.ت.ب بو چرچیوه‌ده درنگ واسیطه‌سیله ملبورن-‌داکی 100 طلبه‌یه 100 دو‌لار مبلغیندکی آلیش-وئریش کوپونو و کرایه یاردیمی ائدیب.
دیگر طرف‌دن، ی.ت.ب رمضان آیی اوچون آلمانیا-دا تورک وطنداش‌لاری‌نین تشکیل ائتدیگی "صدقه صاندیغی" یاردیم لاییحه‌سینه ارزاق دستکی وئریب.
ی.ت.ب-نین یازی‌لی آچیقلاماسینا گؤره، "دیاسپور کووید-19 دستک و امکداش‌لیق پروقرامی" چرچیوه‌سینده بادن-وورتمبرگ ایالتیندکی Kirchheim unter Teck شهریندکی "صدقه صاندیغی" لاییحه‌سینه 3 تون ارزاق یاردیمی وئریلیب.
دین ایشلری تورک ایسلام بیرلیگی (DİTİB) سلطان احمد مسجید درنیی‌نین تشکیل ائتدیگی یاردیم لاییحه‌سینه یاغ، اون و ماکارنا کیمی اساس ارزاق محصول‌لاری وئریلیب.
